રાણાવડવાળાનો ભરત દેવશી ચાંડપા હાજર મળી આવ્યો ન હતો પરંતુ પોલીસે 450 રૂપીયાનો મુદ્દામાલ કબ્જે કર્યો હતો અને તેની થોડા કલાકો પછી પીધેલી હાલતમાં ધરપકડ કરીને પોલીસે કુલ બે ગુન્હા નોંધ્યા હતા. તે ઉપરાંત ચીંગરીયા ગામે દરિયાકાંઠે બાવળની કાંટમાં દારૂની ભઠ્ઠી ધમધમતી હોવાની માહિતીના આધારે પોલીસે દરોડો પાડી ચીંગરીયાના જેન્તી નાથાભાઈ સોલંકી અને માંગરોળના સાંડા ગામના અમુ પીઠાભાઈ રાઠોડને પકડી 160 લીટર આથો, કેરબા, બેરલ, ગેસનો બાટલો, સ્ટવ, તગારૂ તથા બે લાખની ઈન્ડીગો કાર મળી કુલ રૂપીયા 2,03,245 નો મુદ્દામાલ કબ્જે કરીને કાર્યવાહી કરી છે. બોખીરા-તુંબડામાં ચમની ફેક્ટરી પાસે રહેતા ચમન ઉર્ફે ચમનો સવા પરમારને દારૂ સાથે પકડી લેવાયો હતો. રાણાવાવ નજીક અજમાપાટ નેશમાં રહેતો બાલુ દેવરાજ મોરી બાઈકમાં દારૂની કોથળીઓ લઈ કુણવદરથી મોરાણા જતા રસ્તે બજરંગ બસ સ્ટેશન પાસેથી નીકળ્યો ત્યારે પોલીસે તેને પકડીને 10,400 નો મુદ્દામાલ કબ્જે કર્યો હતો.